চট্টগ্রামে পেপার মিলকে ২০ লাখ টাকা জরিমানা
চট্টগ্রামের হাটহাজারীর নন্দীরহাট এলাকায় পরিবেশ দূষণের দায়ে এশিয়ান পেপার মিলকে ২০ লাখ টাকা জরিমানা করেছে পরিবেশ অধিদপ্তর।
সোমবার পরিবেশ অধিদপ্তর চট্টগ্রাম কার্যালয়ে শুনানি শেষে এশিয়ান পেপার মিলকে এ জরিমানা করেন পরিবেশ অধিদপ্তর চট্টগ্রাম অঞ্চলের পরিচালক মোহাম্মদ মোয়াজ্জম হোসাইন।
এর আগে গত ২৭ মে হাটহাজারীর নন্দীরহাট এলাকায় এশিয়ান পেপার মিল পরিদর্শন করেন তিনি। এ সময় স্যাম্পল সংগ্রহ করে তা পরীক্ষা করা হয়। পরে তাদের শুনানিতে হাজির হওয়ার জন্য নোটিশ দেওয়া হয়। শুনানিতে প্রতিষ্ঠানটির পক্ষে প্রধান প্রকৌশলী মো. শফিউল আলম এবং ব্যবস্থাপক মো. এহছানুল হক আজাদ উপস্থিত ছিলেন।
এ প্রসঙ্গে পরিবেশ অধিদপ্তর চট্টগ্রাম অঞ্চলের সহকারী পরিচালক মুক্তাদির হাসান বলেন, তরল বর্জ্য শোধনাগার অকার্যকর রেখে প্রতিষ্ঠান পরিচালনার মাধ্যমে পরিবেশের ক্ষতি করায় এশিয়ান পেপার মিলকে ২০ লাখ টাকা জরিমানা করা হয়েছে।
আগামী এক মাসের মধ্যে তরল বর্জ্য শোধনাগার (ইটিপি) চালু করে ২৩ জুনের মধ্যে চালানের মাধ্যমে অঙ্গীকারনামা প্রদানের জন্যও নির্দেশ দেওয়া হয়েছে প্রতিষ্ঠানটিকে।
চট্টগ্রামে দুই ভুয়া সাংবাদিক আটক